**О Б Я В А**

Районна прокуратура – Пазарджик, на основание Заповед РП № 024 / 27.04.2021 г. на Административния ръководител на Районна прокуратура – Пазарджик и чл.100а, ал.3 от Правилника за администрацията на Прокуратурата на Република България / ПАПРБ /, обявява подбор за заемане на 1 /една / щатна бройка за длъжността **„работник, поддръжка сгради“** в звено „Информационно и техническо обслужване“ на Районна прокуратура - Пазарджик, при условията на чл.67, ал.1, т.1 от КТ.

**Изисквания за заемане на длъжността:**

За „работник, поддръжка сгради“ се назначава лице, което :

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано на лишаване от свобода за умишлено престъпление от общ характер;
5. не е лишено по съответен ред от правото да заема определена длъжност;
6. да отговаря на изискванията за несъвместимост по чл.340а, ал.2 от ЗСВ;
7. притежава средно образование и професионална квалификация в една от областите: ел. съоръжения и инсталации, строителството, В и К инсталации, вътрешно обзавеждане на сгради, огняр на парни и водоeнергйни котли, експлоатация на преносни и разпределителни газопроводи, инсталации и уреди за природен газ;
8. трудов стаж: няма изисквания за трудов стаж;
9. притежава необходимите професионални и нравствени качества.

**Описание на длъжността:**

1. Отговаря за поддръжката на кабинетите и работните помещения, като при констатирани неизправности предприема действия по тяхното отстраняване в рамките на своята компетентност или уведомява прекия си ръководител;

2. Осигурява надеждна и безаварийна работа, правилна експлоатация и своевременен ремонт на видовете оборудване, инсталации, комуникации и приспособления, за които отговаря;

3. Следи за състоянието и за изправността на предоставената му техника, инструменти и материали и се грижи за тяхното правилно използване;

4. Анализира причините за аварии, като разработва мероприятия за предотвратяването им;

5. Постоянно следи за състоянието на сградите и помещенията, като при възникнала необходимост от ремонт, както и при аварийна ситуация информира административния секретар;

6. Извършва строителни и довършителни работи по ремонта и поддръжката на сградния фонд и помещенията;

7. Присъства при извършване на предварително съгласувани строителни и ремонтни работи, засягащи поддържаните от него съоръжения;

8. Дава указания на работниците за провеждане на ремонтните работи, с оглед да се избегнат повреди по съответните съоръжения;

9. Прави заявки за необходимите материали и консумативи необходими за поддръжката на сградата;

10. Локализира и отстранява възникнали повреди;

11. При получен сигнал посещава незабавно съответното място за откриване на причината за повредата и отстраняването й;

12. Уведомява прекия си ръководител при невъзможност самостоятелно да отстрани възникнала повреда;

13. Прави писмен доклад в случаи на констатирани неправомерни действия при експлоатацията от страна на персонала и при констатиране на нанесени повреди, щети и кражби;

14. Извършва товаро – разтоварни дейности в случаите на доставка на материали и активи, ликвидиране на активи и унищожаване на архивни единици.

**Необходими документи за кандидатстване:**

Кандидатите подават лично или чрез пълномощник писмено заявление за участие в 15-дневен срок, считано от деня, следващ датата на публикуване на обявлението в интернет страницата на Районна прокуратура – Пазарджик – [**https://www.prb.bg/rppazardzhik/**](https://www.prb.bg/rppazardzhik/), както и в специализирания сайт – **Jobs.bg.**

Към заявлението се прилагат:

1. декларация от кандидата, че е пълнолетен български гражданин, не е поставен под запрещение и не е лишен от правото да заема определена длъжност;

2. подробна автобиография;

3. заверено копие от диплома за завършено образование и придобита съответна квалификация;

4. медицинско свидетелство за започване на работа;

5. удостоверение от психиатър, че не страда от психични разстройства и е психично здрав към момента на издаване;

6. заверени копия от документи, удостоверяващи продължителността на трудовия стаж и професионален опит /при наличие на такива/;

7. други документи, по преценка на кандидата.

Копията от посочените документи следва да бъдат саморъчно заверени.

От кандидата **не се изисква** представянето на свидетелство за съдимост, същото ще бъде получено служебно по електронен път от Министерство на правосъдието / МП /. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред.

Декларация по чл.92, ал.1 от ПАПРБ се попълва от лицето, избрано в процедурата по подбора.

**Място и краен срок за подаване на документите:**

Районна прокуратура – Пазарджик, намираща се в сградата на РУ Пазарджик с адрес: гр.Пазарджик, пл.“Съединение“ № 2, ет. 4, Регистратура на РП Пазарджик до 17.00 часа на 13.05.2021 г. При подаване на документите кандидатите могат да получат длъжностна характеристика.

**Начин за провеждане на подбора:**

Подборът на кандидатите се провежда на два етапа: по документи и събеседване / чрез интервю /.

1. Всяко постъпило заявление се разглежда, като се преценява дали са представени всички необходими документи и дали те удостоверяват изпълнението на минималните изисквания за заемане на длъжността.

2. Само кандидатите, които напълно отговарят на изискванията, посочени в обявата, ще бъдат поканени на събеседване.

Допуснатите до участие кандидати се оценяват по следните показатели:

* познаване на нормативната уредба, свързана с упражняване на длъжността;
* познаване на Етичния кодекс на съдебните служители и Правилника за администрацията на Прокуратурата на Република България;
* професионална мотивация за работа в ПРБ.

3. Допуснатите до събеседване кандидати се уведомяват за решението в резултат на подбора на интернет страницата на Районна прокуратура – Пазарджик – [https://www.prb.bg/rppazardzhik/](http://www.prb.bg/bg/applovdiv/karieri/), както и на информационното табло, намиращо се на входа на Районна прокуратура – Пазарджик.

**Всички съобщения** във връзка с подбора се обявяват на информационното табло на Районна прокуратура – Пазарджик и на интернет страницата на Районна прокуратура – Пазарджик – [https://www.prb.bg/rppazardzhik/](http://www.prb.bg/bg/applovdiv/karieri/).

За допълнителна информация – тел. 034/444 504